Συντεταγμένες: 36°14′N 116°46′W﻿ / ﻿36.233°N 116.767°W﻿ / 36.233; -116.767

Η **Κοιλάδα του Θανάτου** (αγγλικά: *Death Valley*) είναι κοιλάδα στις πολιτείες Καλιφόρνια και Νεβάδα των Ηνωμένων Πολιτειών της Αμερικής.

Γεωγραφία
---------

Η Κοιλάδα του Θανάτου βρίσκεται νοτιοανατολικά της οροσειράς Σιέρρα Νεβάδα στη Μεγάλη Λεκάνη και στην έρημο Μοχάβι, και αποτελεί στο μεγαλύτερό της μέρος το Εθνικό Πάρκο της Κοιλάδας του Θανάτου. Εκτείνεται, με διεύθυνση βορρά - νότου, μεταξύ της οροσειράς Αμαραγκόσα στα ανατολικά, ως την οροσειρά Πάναμιντ στα δυτικά, με τα βουνά Συλβάνια και Όουλσχεντ να σχηματίζουν τα σύνορά της, βόρεια και νότια αντίστοιχα. Καλύπτει έκταση 7.800 τετραγωνικά χιλιόμετρα.

Η κοιλάδα αυτή, είναι το πιο ξηρό και θερμό μέρος της Βόρειας Αμερικής, αλλά και το δεύτερο ξηρότερο ολόκληρου του πλανήτη (με την έρημο Ατακάμα στη Χιλή να κατέχει την πρώτη θέση, καθώς πέρασε μια ξηρασία για 400 χρόνια, μέχρι το 1971), καθώς και το πιο χαμηλό σημείο της ξηράς του δυτικού ημισφαιρίου, 86 μέτρα υπό τη στάθμη της θάλασσας.

Ονομασία
--------

Η Κοιλάδα του Θανάτου ονομάστηκε έτσι από μεταναστεύοντες αποίκους το 1849, επειδή αρκετοί πέθαιναν ενώ τη διέσχιζαν, λόγω των εξαιρετικά υψηλών θερμοκρασιών της κατά το καλοκαίρι.

Κλίμα
-----

**Κλιματολογικός Πίνακας**|   | Ιαν | Φεβ | Μαρ | Απρ | Μαι | Ιουν | Ιουλ | Αυγ | Σεπ | Οκτ | Νοε | Δεκ | Έτος |
| --- | --- | --- | --- | --- | --- | --- | --- | --- | --- | --- | --- | --- | --- |
| Μέση Μέγιστη Ημερήσια Θερμοκρασία | 18 °C | 22 °C | 27 °C | 32 °C | 37 °C | 42 °C | 46 °C | 45 °C | 41 °C | 33 °C | 24 °C | 18 °C | **32 °C** |
| Μέση Ελάχιστη Ημερήσια Θερμοκρασία | 3 °C | 7 °C | 11 °C | 16 °C | 21 °C | 26 °C | 30 °C | 29 °C | 23 °C | 15 °C | 8 °C | 3 °C |  **16 °C** |
| Μέση Μηνιαία Βροχόπτωση | 7,6mm | 10,2mm | 7,6mm | 2,5mm | 2,5mm | 0,0mm | 2,5mm | 2,5mm | 5,1mm | 2,5mm | 5,1mm | 5,1mm | 53,3mm |
| **Πηγή:** Weatherbase[*νεκρός σύνδεσμος*] |

Μερικές φορές μετά τις βροχές του χειμώνα, η Κοιλάδα του Θανάτου δεν μοιάζει με έρημο για μερικές εβδομάδες.
Η Κοιλάδα του Θανάτου είναι το θερμότερο μέρος στη Γη. Η μεγαλύτερη θερμοκρασία που καταγράφηκε ποτέ, ήταν 56,7 °C (134 °F) στις 10 Ιουλίου 1913, στο πάρκο Γκρήνλαντ. Το προηγούμενο ρεκόρ των 58,0 °C, που είχε σημειωθεί στην ιταλική βάση Ελ Αζίζια στη Λιβύη το 1922, κρίθηκε ως ανακριβές από διεθνή ομάδα επιστημόνων του Παγκόσμιου Οργανισμού Μετεωρολογίας το 2012, για τους εξής λόγους:

1. Προβληματικός εξοπλισμός, καθώς το θερμόμετρο που χρησιμοποιήθηκε ήταν παρωχημένο ακόμη και με τα τότε δεδομένα.
2. Ο παρατηρητής πιθανότατα δεν είχε αρκετή εμπειρία.
3. Η μέτρηση έγινε πάνω από ένα σκούρο υλικό όμοιο με άσφαλτο, που απορροφούσε έτσι έντονα την ηλιακή ακτινοβολία, και δεν είναι αντιπροσωπευτικό της περιοχής.
4. Η μέτρηση δεν συμφωνούσε με άλλες μετρήσεις στην Ελ Αζίζια εκείνη την ημέρα, ούτε με μετέπειτα μετρήσεις.

Παραπομπές
----------

1. ↑  Βαγγέλης Πρατικάκης (13 Σεπτεμβρίου 2012)
Κοιλάδα του Θανάτου, όνομα και πράγμα. Βήμα Science. Ανακτήθηκε την 17 Σεπτεμβρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοιλάδα του Θανάτου** |

* Official Death Valley National Park website—National Park Service.
* Historical photographs of Death Valley (1926), The Bancroft Library.
* UNESCO Biosphere Preserve: Mojave and Colorado Deserts.
* Death Valley Area Interactive Map.
* Surficial Geologic Map of the Death Valley Junction 30′ × 60′ Quadrangle, California and Nevada United States Geological Survey.
* Death Valley Weather.
* Death Valley Nonprofit Support Organization.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 209145857912023021394
* LCCN: sh85036117
* SUDOC: 027483444
* BNF: cb119513259 (data)

 |

 |